Ŝtuparvosta kaprimulgo

Ŝtuparvosta kaprimulgo (Hydropsalis climacocerca) estas specio de kaprimulgoj en la kaprimulga familio Kaprimulgedoj. Ĝi estas unu el kvar specioj en la genron Hydropsalis. Ĝi troviĝas en la Amazona Baseno de Brazilo, Gujanoj, Surinamo, kaj ankaŭ Amazonia Kolombio, Ekvadoro, Peruo kaj Bolivio; ĝi estas ankaŭ en Venezuelo.
Iliaj naturaj habitato estas subtropikaj kaj tropikaj malsekaj arbustaroj, riveroj, kaj nesalakvaj lagoj.

Priskribo
Ĉi tiu birdo estas tre kamufkapabla kaj havas la kolorojn de "grundkovraĵo", kiel ĉe plej multaj kaprimulgoj. La koloroj estas rompitaj per blankaj makuloj, grizaj, kaj malhelaj kaj helaj, kaj kelkaj brunaj, precipe ĉirkaŭ la kolo kaj kapo. Multaj el la kaprimulgaj specioj ankaŭ havas la distran montradon, kiu helpas konduki neatentajn predantojn pli malproksimen de la nesto, idoj aŭ ovoj.

Kiel specio kiu ĉasas aerajn insektojn nokte, ĝi havas grandajn okulojn kaj larĝan gapon por ebligi ĉi tiun manĝostrategion.

Taksonomio
La Ŝtuparvostan kaprimulgon formale priskribis en 1844 la svisa natursciencisto Johann Jakob von Tschudi laŭ la dunoma nomo Caprimulgus climacocercus baze sur specimeno kolektita en Peruo. La specia epiteto kombinas la grekajn κλιμαξ/klimax, κλιμακος/klimakos signife "ŝtuparo" kun κερκος/kerkos signife "vosto". La Ŝtuparvosta kaprimulgo estas nun unu el kvar specioj metitaj en la genron Hydropsalis, kiun enkondukis en 1832 la germana natursciencisto Johann Georg Wagler.

Oni agnoskis jenajn kvin subspeciojn:
 H. c. schomburgki Sclater, PL, 1866 – orienta Venezuelo kaj Gujanoj
 H. c. climacocerca (Tschudi, 1844) – okcidenta Amazonio
 H. c. pallidior Todd, 1937 – Santarém, okcidenta Parao (centra norda Brazilo)
 H. c. intercedens Todd, 1937 – Obidos, okcidenta Parao (centra Brazilo)
 H. c. canescens Griscom & Greenway, 1937 – malsupra valo de Rivero Tapajós, okcidenta Parao (centra norda Brazilo)

Distribuado
La ŝtuparvosta kaprimulgo troviĝas en ĉiuj regionoj de la Amazona baseno, kaj en la nordoriento en la Gujana Ŝildo kaj la Gujanaj landoj; ĝia teritorio ne etendiĝas orienten de la elirejo de la Amazona Rivero (la insulo: Marajó). Ĉe tiu sama elirejo, en la regiono de la kunfluejo de la rivero Ŝinguo, la teritorio etendiĝas suden kaj estas en la malsupraj du trionoj de la drenejo de tiu norden fluanta rivero.

Okcidente la specio-teritorio estas apud la antaŭmontoj de Andoj. Norde, la teritorio etendiĝas en sudorientan Venezuelon, kaj nur en la supran trionon de la rivero Orinoko fluanta norden al Kariba maro, la areon de la oriento de Orinoka baseno kaj en altajn terojn limantajn kun okcidenta Gujano.

En la fontoj mem de la suda Amazona baseno, la kontraŭflua duono de la riveraj drenejoj, kaj en la sudoriento kaj en la sudokcidento, la teritorio koincidas kun tiu de ĝia frata specio en Hydropsalis, la tondilvosta kaprimulgo, kiu etendiĝas en sudorientan Brazilon tra la kaatingo, cerado kaj pantanalo suden ĝis Argentino. La du specioj kovras la tutan Sudamerikon oriente de la Andoj, de centra Argentino ĝis la kariba marbordo; la escepto estas malgranda regiono centre sudoriente de la Amazona baseno en la ĉirkaŭaĵo de Maranjo, Brazilo.

Bildaro

 Referencoj 

Eksteraj ligiloj

Ladder-tailed Nightjar photo gallery VIREO Photo-High Res-(Close-up)
Photo-High Res; Artikolo pbase.com
Photo-High Res-(Night photo: Spot-lighted eyes); Artikolo ib.usp.br—"Caprimulgidae"

Kategorio:Kaprimulgoformaj
Kategorio:Birdoj de Sudameriko